ΚΑΝΟΝΙΣΜΟΣ ( ΕΟΚ ) αριθ . 2061/91 ΤΗΣ ΕΠΙΤΡΟΠΗΣ της 12ης Ιουλίου 1991 για την τροποποίηση του κανονισμού ( ΕΟΚ ) αριθ . 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1630/91 ( 2), και ιδίως το άρθρο 5γ παράγραφος 7,

Εκτιμώντας :

ότι ο κανονισμός ( ΕΟΚ ) αριθ . 1636/91 του Συμβουλίου ( 3 ) που καθορίζει για την περίοδο από 1ης Απριλίου 1991 έως 31 Μαρτίου 1992 το κοινοτικό απόθεμα για την εφαρμογή της συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68, καθόρισε αυτό σε 2 082 885,740 τόνους - ότι πρέπει, για τους ίδιους λόγους, να κατανεμηθεί το απόθεμα αυτό με τις ίδιες βάσεις όπως και για την έβδομη περίοδο με εξαίρεση μια συμπληρωματική χορήγηση στο Λουξεμβούργο 1 000 τόνων επί 600 000 τόνων που προορίζονται να κατανεμηθούν σε εφαρμογή του άρθρου 3α του κανονισμού ( ΕΟΚ ) αριθ . 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68 στον τομέα του γάλακτος και των γαλακτοκομικών προϊόντων ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1639/91 ( 5 ), για να ληφθεί υπόψη η υψηλότερη αναλογία σ' αυτό το κράτος μέλος των παραγωγών που επωφελούνται των διατάξεων που έχουν τροποποιηθεί με τον τρόπο αυτό -

ότι πρέπει να εξαχθούν τα συμπεράσματα της εν λόγω τροποποιήσεως όσον αφορά τις λεπτομέρειες εφαρμογής που περιέχονται στον κανονισμό ( ΕΟΚ ) αριθ . 1546/88 της Επιτροπής ( 6 ), όπως τροποποιήθηκε τελευταία από τον κανονισμό ( ΕΟΚ ) αριθ . 559/91 ( 7 )-

ότι η όγδοη περίοδος εφαρμογής του καθεστώτος της συμπληρωματικής εισφοράς επεκτείνεται σε δίσεκτο έτος - ότι, συνεπώς, δεν θα υπάρχει ισοδυναμία μεταξύ των ποσοτήτων αναφοράς, που υπολογίζονται επί τριακοσίων εξήντα πέντε ημερών και των ποσοτήτων που πραγματικά παραδίδονται, αγοράζονται ή πωλούνται κατά τη διάρκεια της περιόδου αυτής - ότι, για να υπάρξει ισοδυναμία, πρέπει να μειωθούν κατά μία ημέρα του Φεβρουαρίου 1992 οι ποσότητες που μπορούν να υπαχθούν στη συμπληρωματική εισφορά -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 1546/88 τροποποιείται ως εξής :

1 . Στο άρθρο 1 προστίθεται το ακόλουθο εδάφιο :

"Για την περίοδο από 1ης Απριλίου 1991 έως 31 Μαρτίου 1992, το κοινοτικό απόθεμα που αναφέρεται στο άρθρο 5γ παράγραφος 4 του κανονισμού ( ΕΟΚ ) αριθ . 804/68 κατανέμεται ως εξής :

α ) 443 000 τόνοι κατανέμονται ως εξής :

- Ισπανία 50 000 τόνοι,

- Ιρλανδία 303 000 τόνοι,

- Λουξεμβούργο 25 000 τόνοι,

- Ηνωμένο Βασίλειο

( για την περιοχή της Βορείου

Ιρλανδίας ) 65 000 τόνοι -

β ) 600 000 τόνοι προορίζονται να κατανεμηθούν σε εφαρμογή του άρθρου 3α του κανονισμού ( ΕΟΚ ) αριθ . 857/84 αναλογικά με τις αιτήσεις που ανακοινώθηκαν στην Επιτροπή δυνάμει του άρθρου 19 παράγραφος 4 και αναγνωρίσθηκαν σύμφωνα με τα άρθρα 3α του κανονισμού ( ΕΟΚ ) αριθ . 857/84 και του παρόντος κανονισμού .

Οι ποσότητες κατανέμονται ως εξής :

- Βέλγιο 6 574 τόνοι,

- Δανία 9 620 τόνοι,

- Γερμανία 161 046 τόνοι,

- Γαλλία 64 027 τόνοι,

- Ιρλανδία 117 958 τόνοι,

- Λουξεμβούργο 1 674 τόνοι,

- Κάτω Χώρες 47 886 τόνοι,

- Ηνωμένο Βασίλειο 191 215 τόνοι .

γ ) 1 039 885,740 τόνοι προορίζονται να κατανεμηθούν σε εφαρμογή του άρθρου 3β παράγραφος 1 του κανονισμού ( ΕΟΚ ) αριθ . 857/84 σε παραγωγούς που καθορίζονται με την έγκριση της Επιτροπής καθώς και με την εφαρμογή της παραγράφου 2 του εν λόγω άρθρου .

Η ποσότητα αυτή κατανέμεται ως εξής :

- Βέλγιο 32 110 τόνοι,

- Δανία 48 820 τόνοι,

- Γερμανία 234 230 τόνοι,

- Ελλάδα 5 370 τόνοι,

- Ισπανία 46 500 τόνοι,

- Γαλλία 256 340 τόνοι,

- Ιρλανδία 52 800 τόνοι,

- Ιταλία 87 980 τόνοι,

- Λουξεμβούργο 2 650 τόνοι,

- Κάτω Χώρες 119 790 τόνοι,

- Ηνωμένο Βασίλειο 153 295,740 τόνοι ."

2 . Στο άρθρο 3α :

- στην παράγραφο 2 δεύτερο εδάφιο, οι όροι "πριν από τις 29 Αυγούστου 1989" αντικαθίστανται από τους όρους "πριν από τις 30 Νοεμβρίου 1991",

- στην παράγραφο 3 πρώτο εδάφιο, οι όροι "πριν από τις 29 Μαρτίου 1991" αντικαθίστανται από τους όρους "πριν από τις 29 Μαρτίου 1991, ή κατά περίπτωση, πριν από την 1η Ιουλίου 1993".

3 . Στο άρθρο 7α δεύτερο και τρίτο εδάφιο, οι όροι "κοινοτικό απόθεμα" αντικαθίστανται από τους όρους "εθνικό απόθεμα ".

4 . Στο άρθρο 13 σημείο 2, οι όροι "τέταρτη περίοδος" αντικαθίστανται από τους όρους "η τέταρτη ή η όγδοη περίοδος" και ο όρος "1988" αντικαθίσταται από τους όρους "1988 ή 1992 ".

5 . Στο άρθρο 19 παράγραφος 4 :

- στη δεύτερη περίπτωση, οι όροι "πριν από τις 29 Σεπτεμβρίου 1989" αντικαθίστανται από τους όρους "πριν από τις 29 Σεπτεμβρίου 1989 ή, κατά περίπτωση, πριν από την 1η Ιανουαρίου 1992",

- στην τέταρτη περίπτωση οι όροι "πριν από τις 29 Ιουνίου 1991" αντικαθίστανται από τους όρους "πριν από τις 29 Ιουνίου 1991 ή, κατά περίπτωση, πριν από την 1η Οκτωβρίου 1993", και οι όροι "το κοινοτικό απόθεμα" αντικαθίστανται από τους όρους "το εθνικό απόθεμα",

- στην πέμπτη περίπτωση, οι όροι "το κοινοτικό απόθεμα" αντικαθίστανται από τους όρους "το εθνικό απόθεμα ".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 12 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 150 της 15 . 6 . 1991, σ . 19 . ( 3 ) ΕΕ αριθ. L 150 της 15 . 6 . 1991, σ . 29 . ( 4 ) ΕΕ αριθ . L 90 της 1 . 4 . 1984, σ . 13 . ( 5 ) ΕΕ αριθ . L 150 της 15 . 6 . 1991, σ . 35 . ( 6 ) ΕΕ αριθ . L 139 της 4 . 6 . 1988, σ . 12 . ( 7 ) ΕΕ αριθ . L 62 της 8 . 3 . 1991, σ . 25 .